REGLAMENT PER A REGULAR LA REALITZACIÓ DELS REQUISITS FORMATIUS COMPLEMENTARIS PREVIS A l'HOMOLOGACIÓ DE TITOLS ESTRANGERS D'EDUCACIÓ SUPERIOR - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/703)
  + [Valencià](/va/acuerdo/703)






Selector de idioma

Leer

* [Español](/es/acuerdo/703)
* [Valencià](/va/acuerdo/703)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT PER A REGULAR LA REALITZACIÓ DELS REQUISITS FORMATIUS COMPLEMENTARIS PREVIS A l'HOMOLOGACIÓ DE TITOLS ESTRANGERS D'EDUCACIÓ SUPERIOR[Butlletí Oficial Universitat d'Alacant](/ca/Publicacion)
=======================================================================================================================================================================================================

Secretaria General

Butlletí Oficial Universitat d'Alacant





REGLAMENT PER A REGULAR LA REALITZACIÓ DELS REQUISITS FORMATIUS COMPLEMENTARIS PREVIS A l'HOMOLOGACIÓ DE TITOLS ESTRANGERS D'EDUCACIÓ SUPERIOR

Data d'aprovació
:   26/09/2007

Data de publicació
:   04/10/2007

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=703.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/703)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/703)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT PER A REGULAR LA REALITZACIÓ DELS REQUISITS FORMATIUS COMPLEMENTARIS PREVIS A l'HOMOLOGACIÓ DE TITOLS ESTRANGERS D'EDUCACIÓ SUPERIOR&url=https://www.boua.ua.es/va/acuerdo/703)

**Títol:** REGLAMENT PER A REGULAR LA REALITZACIÓ DELS REQUISITS FORMATIUS COMPLEMENTARIS PREVIS A l'HOMOLOGACIÓ DE TITOLS ESTRANGERS D'EDUCACIÓ SUPERIOR

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 26 de setembre de 2007

REGLAMENT PER A REGULAR LA REALITZACIÓ DELS REQUISITS FORMATIUS COMPLEMENTARIS PREVIS A l'HOMOLOGACIÓ DE TITOLS ESTRANGERS D'EDUCACIÓ SUPERIOR   
  
 EXPOSICIÓN DE MOTIUS   
  
 Quan es detecten mancances en la formació acreditada per a obtenir el títol estranger, en relació amb la que s’exigeix per a obtenir el títol espanyol amb el qual es pretén homologar, l'entitat del qual no siga suficient per a denegar l'homologació, aquesta quedarà condicionada a la superació prèvia per l'interessat d'uns requisits formatius complementaris. L'Ordre ECI15192006 de l'11 de maig (BOE del 19) estableix els criteris generals per a la determinació i realització dels requisits formatius complementaris.   
  
 Els comitès tècnics que han d'emetre els informes sobre els expedients d'homologació determinaran en cada informe la forma o les formes a través de les quals es podran realitzar els requisits formatius complementaris que calga superar perquè s’homologue el títol. Per tant, la resolució corresponent que es dictarà a la vista de l’informe del comitè tècnic determinarà la forma o les formes a través de les quals es podran superar els requisits formatius complementaris (no serà l'interessat qui podrà triar entre les quatre fórmules previstes).   
  
 Quan la resolució que es dicte permeta més d'un mecanisme per a superar els requisits formatius complementaris, correspondrà a l’interessat elegir-ne un. Aquesta opció es podrà modificar lliurement, però no afectarà el termini màxim que estableix la legislació vigent per a superar els requisits formatius complementaris.   
  
 La resolució determinarà aquests requisits formatius atenint-se a l'informe general o particular aplicable a l'expedient, i tindrà com a finalitat equiparar els nivells de formació entre les titulacions estrangera i espanyola.   
  
 Quan se li haja notificat la resolució, l'interessat es podrà adreçar a la Universitat espanyola que trie lliurement i que tinga totalment implantats els estudis que permeten obtenir el títol espanyol al qual es refereix l'homologació, amb la finalitat de sol·licitar la realització dels requisits formatius complementaris a través d'alguna de les fórmules que indique la resolució.   
  
 La Universitat en què se superen completament i definitivament els requisits formatius complementaris expedirà a favor de l'interessat el certificat acreditatiu corresponent. Mitjançant aquest certificat, l'interessat haurà d'acreditar davant la Subdirecció General de Títols, Convalidacions i Homologacions del Ministeri d'Educació i Ciència que ha superat els requisits formatius complementaris, com a requisit previ a l'expedició de la credencial d'homologació.   
  
 Quan l'interessat no supere els requisits formatius que se li exigeixen en el termini establit en la legislació vigent, comptadors des de la notificació de la resolució, l'homologació condicionada perdrà la seua eficàcia, sens perjudici que a partir d'aquest moment l'interessat puga sol·licitar la convalidació per estudis parcials.   
  
 Amb la finalitat que només hi haja una normativa única aplicable per a tots els centres d'aquesta Universitat es fa aquesta proposta de reglament per a regular els requisits formatius complementaris previs a l'homologació de títols estrangers d'educació superior.   
    
 1. MODALITATS PER A SUPERAR ELS REQUISITS FORMATIUS COMPLEMENTARIS   
 - Prova d'aptitud. Consistirà en un examen escrit per matèria sobre els coneixements acadèmics del sol·licitant, relacionats amb els continguts formatius comuns respecte dels quals s'hagen identificat deficiències formatives. El contingut haurà d’incloure totes les assignatures en què s'organitzen els continguts formatius comuns que s'esmenten en la resolució que exigisca la prova, d’acord amb el pla d'estudis que permet obtenir el títol espanyol a què es referisca la resolució.   
    
 - Període de pràctiques. Té com a objectiu aconseguir que el titulat estranger obtinga una formació integral que harmonitze els coneixements acadèmics amb els aspectes pràctics de l'entorn professional relacionats amb el títol espanyol amb el qual sol·licita l'homologació.   
 - Realització d'un projecte o treball, que integre els continguts formatius comuns del títol espanyol amb què se sol·licita l'homologació.   
 - Assistència a cursos tutelats. Les universitats podran organitzar cursos tutelats, de caràcter individual o col·lectiu, que integren els continguts formatius comuns als quals s'haja condicionat l'homologació d'un títol estranger.   
 Tots els centres de la Universitat hauran de tenir implantada com a mínim una de les modalitats que serà necessàriament la prova d'aptitud. El vicerectorat competent en cada matèria haurà d’emetre un informe sobre les normatives de desenvolupament d’aquest reglament que, si escau, elaboren els centres, les quals s’hauran de sotmetre a l’acord del Consell de Govern i publicar-se en el BOUA.   
 1.1.- Prova d'aptitud   
 La prova consistirà en un examen escrit per matèries, i els programes seran els de les assignatures que formen les diferents matèries que constitueixen el pla d'estudis que permet obtenir el títol que es vol homologar.   
 Convocatòries   
 La Universitat durà a terme dues convocatòries anuals que coincidiran amb alguna de les oficials. El centre corresponent anunciarà la data de realització amb una antelació mínima de 30 dies naturals.   
 Tribunal qualificador   
 El centre nomenarà els membres que formen el tribunal qualificador. Es podrà constituir un tribunal diferent per cada titulació que s’hi imparteix.   
 Composició: el tribunal estarà constituït per cinc professors doctors que impartisquen ensenyaments en les matèries incloses en les proves d'aptitud.   
 La presidència correspondrà al professor o professora de més categoria i més antiguitat en l'escalafó. El secretari o secretària serà el professor o professora de menys categoria i antiguitat.   
 Funcionament: Si entre els membres del tribunal no hi ha cap especialista en alguna matèria o assignatura de les qual s’han d'examinar els candidats, el president podrà remetre els exàmens a l'àrea responsable d'impartir les assignatures perquè els corregisca.   
 1.2.- Període de pràctiques   
 Quan es tracte de fer un període de pràctiques, la junta de centre elaborarà els programes corresponents, amb un duració màxima que serà la que estableix el pla d'estudis del títol que es pretén homologar, i que en cap cas podrà superar les 500 hores. El degà o el director del centre nomenarà un tutor per a cada interessat entre els professors amb la mateixa formació de grau que la del titulat estranger.   
 Quan el període de pràctiques no es duga a terme en un centre propi de la Universitat, el centre, a més, designarà un tutor extern entre el personal del centre acreditat, que com a mínim haurà de tenir la mateixa formació de grau que el titulat estranger.   
 Les condicions de realització d'aquestes pràctiques seran les que s’estableixen per als alumnes que cursen els estudis que permeten obtenir el títol oficial per al qual se sol·licita l'homologació.   
 El tutor de la Universitat d'Alacant haurà de fer un seguiment de les pràctiques i avaluarà la memòria o el treball amb el qual es donarà per finalitzat el període de pràctiques.   
    
 Acreditació de centres per a la realització de les pràctiques   
 Quan el període de pràctiques no es duga a terme en un centre propi de la Universitat, aquest haurà d'estar acreditat per a la docència. En els centres assistencials, l'autoritat pública sanitària competent donarà aquesta acreditació; per als altres casos, la Universitat establirà l'acreditació d’acord amb les normes i els criteris objectius que s’hagen establit i publicat prèviament en els corresponents convenis.   
 Assegurança   
 Els estudiants que vulguen fer les pràctiques en la Universitat d'Alacant hauran d'estar protegits amb una assegurança de responsabilitat civil i d'accidents.   
 1.3.- Realització d'un projecte o treball   
 El projecte o treball que es faça ha d'integrar els continguts formatius comuns dels estudis que permeten obtenir el títol espanyol pel qual se sol·licita l'homologació.   
 Regulació específica del projecte o treball   
 Els centres que oferisquen aquesta modalitat establiran una regulació específica relativa a l'elaboració d'aquesta classe de projectes o treballs o, si no, es consideraran aplicables les normes establides per a la realització dels projectes de fi de carrera de l'estudi corresponent.   
 El projecte o treball s’haurà d'iniciar i concloure dins del mateix curs acadèmic.   
   
    
 1.4. Assistència a cursos tutelats   
    
 Els centres seran els encarregats d’organitzar els cursos tutelats que podran ser de caràcter individual o col·lectiu, i hauran d'integrar els continguts formatius comuns als quals s'haja condicionat l'homologació d'un títol estranger. No podran durar més d'un curs acadèmic.   
 L'avaluació de cada matèria correspondrà al professor responsable de cada assignatura.   
 Les matèries que el titulat estranger haja superat quan acabe el curs no podran tornar a formar part del contingut d'un nou curs tutelat en la mateixa universitat o en una altra a la qual es dirigisca l'interessat.   
 2.- MATRÍCULA   
 Per a formalitzar la matrícula, els interessats que vulguen superar els requisits formatius complementaris en aquesta Universitat hauran de presentar en la secretaria del centre corresponent, en el termini que s'establisca:   
 - Sol·licitud per a realitzar els requisits formatius complementaris.   
 - Original i fotocòpia de la resolució del Ministeri per a confrontar-los   
 - Fotocòpia del DNI, passaport o NIE.   
 - 2 fotografies de mida carnet.   
 - Imprès de sol·licitud de la TIU.   
 - Còpia del pagament de la taxa corresponent d'acord amb el decret de taxes de la Generalitat Valenciana, en cas de ser admès.   
 - Certificat d'altres universitats en què s'haja superat algun dels requisits formatius complementaris que recull la resolució.  
  - Còpia i original per a confrontar-los d'una assegurança de responsabilitat civil i d'accidents, per als que vulguen fer el període de pràctiques.   
 3.- CONVALIDACIÓ  
 Si els interessats han superat alguna de les matèries o assignatures que constitueixen els continguts formatius complementaris que s’esmenten en la resolució que exigisca la prova d'aptitud o alguns dels cursos tutelats en una altra universitat o universitats, la comissió de convalidació de centre o el tribunal examinador, en el cas que s'haja de fer una prova d'aptitud, o el tutor, en el cas que s'haja d'assistir a cursos tutelats, podrà prendre en consideració el certificat expedit per aquella universitat o universitats, de manera que no hagen d'examinar-se de nou de les matèries.   
    
 4.- AVALUACIÓ   
    
 La qualificació que obtinguen els interessats en qualsevol de les modalitats es farà pública i s'expressarà en termes d'apte o no apte.   
    
 5.- REVISIONS I RECLAMACIONS  
    
 A partir de la publicació de les qualificacions, els interessats que no estiguen d'acord amb la qualificació que han obtingut podran formular les reclamacions que consideren oportunes, i s’aplicarà la normativa i el procediment per a la revisió i reclamació dels exàmens de cada centre.   
 6. EMISSIÓ DE CERTIFICATS   
 En cas que se superen els requisits formatius complementaris en la nostra Universitat, el centre corresponent expedirà a favor de l'interessat el certificat acreditatiu una vegada que haja abonat la taxa corresponent. Mitjançant aquest certificat, l’interessat haurà d'acreditar davant la Subdirecció General de Títols, Convalidacions i Homologacions del Ministeri d'Educació i Ciència que ha superat els requisits formatius complementaris, com a requisit previ per a l'expedició de la credencial d'homologació.   
 Així mateix, en els casos que els interessats hagen superat alguna de les matèries que s'exigeixen en la resolució, el centre corresponent emetrà els certificats en què consten les matèries superades, una vegada s’hagen sol·licitat i pagat les taxes corresponents.





[Carretera Sant Vicent del Raspeig s/n  
03118 Sant Vicent del Raspeig - Alacant  
 Tel. 23 655 9645 - Fax 84 294 9492](https://www.google.es/maps/@53.239175,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12018&trk=tyah&trkInfo=tarId%5L9724617967470%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)